**Ministru kabineta noteikumu projekta**

**“Grozījumi Ministru kabineta 2015.gada 8.septembra noteikumos Nr.518**

**“Valsts kapitāla daļu un valsts kapitālsabiedrību pārvaldības koordinācijas institūcijas padomes nolikums”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2015.gada 8.septembra noteikumos Nr.518 “Valsts kapitāla daļu un valsts kapitālsabiedrību pārvaldības koordinācijas institūcijas padomes nolikums”” (turpmāk – noteikumu projekts) izstrādāts saskaņā ar Publiskas personas kapitāla daļu un kapitālsabiedrību pārvaldības likuma (turpmāk – likums) 24.panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 24.panta otrajā daļā noteikts, ka valsts kapitāla daļu un valsts kapitālsabiedrību pārvaldības koordinācijas institūcijas padome (turpmāk – padome) ir koleģiāla institūcija, kura izskata un pirms apstiprināšanas saskaņo koordinācijas institūcijas izstrādātos vadlīniju projektus publiskas personas kapitāla daļu pārvaldības jomā. Izvērtē koordinācijas institūcijas atzinumu par šā likuma [26.pantā](http://likumi.lv/ta/id/269907?&search=on#p26) minēto kapitālsabiedrības vidēja termiņa darbības stratēģijas projektu, ja valsts kapitāla daļu turētājs vai valsts kapitālsabiedrības padome (ja tāda ir izveidota) nepiekrīt koordinācijas institūcijas sagatavotajam atzinumam un valsts kapitāla daļu turētājs vai kapitālsabiedrības padome ir lūgusi šo jautājumu izskatīt koordinācijas institūcijas padomē. Izskata koordinācijas institūcijas atzinumu par šā likuma [26.panta](http://likumi.lv/ta/id/269907?&search=on#p26) sestajā daļā minēto kapitālsabiedrības darījumu, ja valsts kapitāla daļu turētājs vai valsts kapitālsabiedrības padome (ja tāda ir izveidota) nepiekrīt koordinācijas institūcijas sagatavotajam atzinumam un valsts kapitāla daļu turētājs vai valsts kapitālsabiedrības padome ir lūgusi šo jautājumu izskatīt koordinācijas institūcijas padomē, un sniedz valsts kapitāla daļu turētājam vai valsts kapitālsabiedrības padomei vērtējumu par minēto atzinumu. Sniedz priekšlikumus koordinācijas institūcijai par citiem ar publiskas personas kapitāla daļu pārvaldību saistītiem jautājumiem.  Saskaņā ar Ministru kabineta 2015.gada 8.septembra noteikumu Nr.518 “Valsts kapitāla daļu un valsts kapitālsabiedrību pārvaldības koordinācijas institūcijas padomes nolikums” (turpmāk – noteikumi) 6.punktu padome nodrošina likuma 24.panta otrajā daļā tai noteikto uzdevumu izpildi.  2017.gada 10.martā Ministru prezidents un Pārresoru koordinācijas centrs saņēma Latvijas Tirdzniecības un rūpniecības kameras (turpmāk – LTRK) 2017.gada 8.marta vēstuli Nr. 2017/310, kurā izteikts aicinājums izdarīt grozījumus noteikumos, lai padomes sastāvā iekļautu LTRK deleģēto pārstāvi – LTRK valdes priekšsēdētāju Jāni Endziņu.  LTRK vēstulē ir norādījusi, ka LTRK ir aktīvi piedalījusies līdzšinējā diskusijā un normatīvā regulējuma par valsts kapitāla daļu un valsts kapitālsabiedrību pārvaldību izstrādē. Uzskatām, ka LTRK pārstāvim ir jāpiedalās padomes darbā, jo šobrīd LTRK biedri ir vairāk kā 1900 individuāli Latvijas uzņēmumi un 60 nozaru un profesionālās organizācijas. LTRK biedru vidū ir vairāk kā 30 valsts kapitālsabiedrības. Uzskatām, ka ar LTRK pārstāvja dalība padomē būtu lietderīga un sniegtu tās darbam papildus vērtību un uzņēmējdarbības ekspertu iesaisti, jo īpaši ņemot vērā padomes sastāvu, kas proporcionāli nosvērts valsts pārvaldes pusē. 2017. gada 15. Martā Ministru prezidents ar rezolūciju Nr. 45/L-706-jur uzdeva Pārresoru koordinācijas centram sagatavot attiecīgus valsts kapitāla daļu un valsts kapitālsabiedrību pārvaldības koordinācijas institūcijas padomes nolikuma grozījumus.  Ievērojot minēto, ir sagatavots noteikumu projekts par attiecīgu grozījumu veikšanu noteikumos. |
| 3. | Projekta izstrādē iesaistītās institūcijas | Pārresoru koordinācijas centrs |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecas uz padomes funkciju izpildes nodrošināšanu. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām noteikumu projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs  novērtējums | Noteikumu projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus ar noteikumu projektu apstiprināšanai Ministru kabinetā tiek iesniegts arī Ministru kabineta rīkojuma projekts “Grozījums Ministru kabineta 2015.gada 7.decembra rīkojumā Nr.768 “Par valsts kapitālsabiedrību un valsts kapitāla daļu pārvaldības koordinācijas institūcijas padomes personālsastāvu””, kuros veiktajam grozījumam ir jāstājas spēkā pēc noteikumu projektā paredzēto grozījumu spēkā stāšanās. |
| 2. | Atbildīgā institūcija | Pārresoru koordinacijas centrs |
| 3. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārresoru koordinācijas centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde paredzēta saskaņā ar padomes funkcijām un uzdevumiem.  Saistībā ar noteikumu projektu nav nepieciešams veidot jaunas vai reorganizēt, likvidēt esošās institūcijas. |
| 3. | Cita informācija | Nav |

*Anotācijas III; V- VI sadaļa – projekts šo jomu neskar.*

Ministru prezidents M. Kučinskis

Finanšu ministre D. Reizniece - Ozola

Vīza:

Pārresoru koordinācijas centra vadītājs P.Vilks

13.06.2017 15:09

673

S.Štrāle 67082920

[solvita.strale@pkc.mk.gov.lv](mailto:solvita.strale@pkc.mk.gov.lv)